CELEX: 62019CA0774
Language: hu
Date: 2020-12-10 00:00:00
Title: C-774/19. sz. ügy: A Bíróság (hatodik tanács) 2020. december 10-i ítélete (a Vrhovno sodišče Republike Slovenije [Szlovénia] előzetes döntéshozatal iránti kérelme) – A. B., B. B. kontra Personal Exchange International Limited (Előzetes döntéshozatal – Polgári ügyekben folytatott igazságügyi együttműködés – 44/2001/EK rendelet – A 15. cikk (1) bekezdése – Joghatóság fogyasztói szerződések esetén – A „fogyasztó” fogalma – Pókerjátékra vonatkozó, egy természetes személy és egy szerencsejáték-szervező által interneten kötött szerződés – Természetes személy, aki online pókerjátékból él – E személy által birtokolt ismeretek – A tevékenység rendszeres jellege)

2021.2.15.   
            
            
               HU
            
            
               Az Európai Unió Hivatalos Lapja
            
            
               C 53/14
            
         
      A Bíróság (hatodik tanács) 2020. december 10-i ítélete (a Vrhovno sodišče Republike Slovenije [Szlovénia] előzetes döntéshozatal iránti kérelme) – A. B., B. B. kontra Personal Exchange International Limited
      (C-774/19. sz. ügy) (1)
      
      (Előzetes döntéshozatal - Polgári ügyekben folytatott igazságügyi együttműködés - 44/2001/EK rendelet - A 15. cikk (1) bekezdése - Joghatóság fogyasztói szerződések esetén - A „fogyasztó” fogalma - Pókerjátékra vonatkozó, egy természetes személy és egy szerencsejáték-szervező által interneten kötött szerződés - Természetes személy, aki online pókerjátékból él - E személy által birtokolt ismeretek - A tevékenység rendszeres jellege)
      (2021/C 53/17)
      Az eljárás nyelve: szlovén
      
         A kérdést előterjesztő bíróság
      
      Vrhovno sodišče Republike Slovenije
      
         Az alapeljárás felei
      
      
         Felperesek: A. B., B. B.
      
         Alperes: Personal Exchange International Limited
      
         Rendelkező rész
      
      A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet 15. cikkének (1) bekezdését akként kell értelmezni, hogy egy olyan természetes személy, aki valamely tagállamban rendelkezik lakóhellyel, és aki egyrészt egy másik tagállamban székhellyel rendelkező társasággal internetes pókerjátékra vonatkozó szerződést kötött, amelynek általános feltételeit e társaság határozta meg, másrészt nem jelentette be hivatalosan e tevékenységet, és azt nem is kínálta fel harmadik személyek részére fizetős szolgáltatásként, nem veszíti el az e rendelkezés értelmében vett „fogyasztói” minőségét még akkor sem, ha e játékot magas napi óraszámban játssza, kiterjedt ismeretekkel rendelkezik, és e játékból jelentős nyereményekre tesz szert.
      
         (1)  HL C 19., 2020.1.20.